Source: https://tax-fin-lex.si/Zbirke/SodnaPraksaList?nodeId=28a93ed9-4922-4d58-a923-4bc4850c0c86
Timestamp: 2019-08-17 10:35:14+00:00

Document:
VSL sklep I Cpg 64/2013
VSL0076683
umik tožbe – povračilo stroškov ob presumpciji umika tožbe – nepristop strank na narok
Ni res, da je tožena stranka upravičena do povračila pravdnih stroškov le v primeru, če gre dejansko za umik tožbe, torej za aktivno ravnanje tožeče stranke, ne pa tudi, kadar gre za presumiran umik tožbe, h kateremu sta prispevali s svojim nepristopom na narok obe pravdni stranki, torej je umik tožbe tudi posledica neaktivnosti tožene stranke v postopku. ZPP v določbah o povračilu stroškov postopka ne razlikuje situacije, ko je prišlo do izrecnega umika tožbe od situacije, ko je do njega prišlo na podlagi zakonske presumpcije.
VSL sklep I Cpg 192/2013
VSL0076635
ZST-1 člen 1, 1/3, 11, 11/4.
predlog za taksno oprostitev – plačilni nalog – rok za plačilo sodne takse od pravnomočnosti odločitve o predlogu za taksno oprostitev
V nasprotju z ustavno pravico do pritožbe je odločitev sodišča, vsebovana v II. točki izreka izpodbijanega sklepa, ki toženi stranki nalaga plačilo sodne takse iz plačilnega naloga Pg 17/2012-33 z dne 13. 12. 2012 v roku petnajstih dni, šteto od prejema izpodbijanega sklepa, sicer bo sodišče štelo, da je pritožba umaknjena. Dokler namreč odločitev sodišča o predlogu tožene stranke za oprostitev plačila sodne takse ni pravnomočna, rok za plačilo sodne takse ne more začeti teči, tožena stranka pa tudi ne sme trpeti sankcije neplačila sodne takse.
VSL sodba II Cp 2662/2012
VSL0073020
ZPP člen 339, 339/1, 458, 458/1.
spor majhne vrednosti – zmotna ugotovitev dejanskega stanja – relativna bistvena kršitev postopka – dopustni pritožbeni razlogi – trditvena podlaga – nadomestitev pomanjkljive trditvene podlage – upoštevanje izpovedbe
Pomanjkljiva dokazna ocena sodišča predstavlja pritožbeni razlog zmotne ugotovitve dejanskega stanja, ki v sporu majhne vrednosti ni dopusten pritožbeni razlog. Upoštevanje izpovedb, ki naj bi po stališču pritožnikov dopolnjevale pomanjkljivo trditveno podlago, predstavlja bistveno kršitev določb postopka iz prvega odstavka 339. člena ZPP (nepravilno uporabo 2. člena ZPP), ki ni dopusten pritožbeni razlog.
VSL sklep II Cp 1069/2013
VSL0073025
ZPP člen 87, 87/3, 89, 89/2, 98, 98/4.
zavrženje pritožbe – postulacijska sposobnost pooblaščenca – pravniški državni izpit
Tožnik ni izkazal, da je pooblaščenka, ki je vložila pritožbo, upravičena za zastopanje pred višjim sodiščem (ni predložil potrdila o opravljenem pravniškem državnem izpitu), zato je taka pritožba nedovoljena in jo je treba zavreči.
VSL sklep I Cp 841/2013
VSL0073040
oprostitev plačila sodnih taks – ponovna vložitev predloga za oprostitev plačila sodne takse – predložitev izjave o premoženjskem stanju – ugovor res iudicata – pravnomočno razsojena stvar
Tožničin predlog za oprostitev plačila sodne takse je bil pravnomočno zavrnjen. Ker je pritožnica na podlagi istih okoliščin ponovno vložila zahtevo za oprostitev plačila sodne takse, je pravilna odločitev sodišča prve stopnje, ki je njen predlog zavrglo.
oprostitev plačila sodne takse – ugovor zoper plačilni nalog – odločanje o ugovoru zoper plačilni nalog pred odločitvijo o taksni oprostitvi
VSL sklep I Cp 3078/2012
VSL0073044
ZPP člen 452, 452/3.
spor majhne vrednosti – število pripravljalnih vlog – možnost obravnavanja pred sodiščem – druga pripravljalna vloga – začetek postopka s predlogom za izvršbo na podlagi verodostojne listine
V primerih, ko se postopek začne s predlogom za izvršbo na podlagi verodostojne listine, štejeta prva in druga pripravljalna vloga po tem, ko je bil sklep o izvršbi v 2. točki izreka razveljavljen in se je pravdni postopek v resnici šele začel. Sodišče prve stopnje ni enakopravno obravnavalo obe pravdni stranki, saj tožeči stranki ni bila dana možnost obravnavanja pred sodiščem, ker sodišče ni obravnavalo njene druge pripravljalne vloge.
VSL sodba I Cp 2832/2012
VSL0073028
OZ člen 117, 117/1.
plačilo smetarine – stroški za ravnanje z odpadki – občinski odlok o ravnanju s komunalnimi odpadki – nezmožnost izpolnitve, ki jo povzroči stranka – izpolnitev obveznosti
Ker je tožeča stranka, na območju kjer živi tožena, redno opravljala storitve odvoza odpadkov in je tožena stranka, z neupoštevanjem določil občinskega odloka, sama povzročila, da njene smeti niso bile odpeljane, je pravilen materialnopravni zaključek, da je dolžna plačati stroške za ravnanje z odpadki.
VSL sklep II Cp 1212/2013
VSL0073034
ZPP člen 248, 248/1, 248/2.
kaznovanje izvedenca – sklep o kaznovanju izvedenca – nepravočasna izdelava izvedenskega mnenja – denarna kazen
Ker izvedenec svojega dela ni opravil pravočasno, mora plačati denarno kazen. Ker po zadnjem opominu ni več zaprosil za podaljšanje roka, čeprav je bil vsakič ustrezno opozorjen na posledice zamude, se v pritožbi ne more več uspešno sklicevati na zahtevnost opravljenega dela.
VSL sodba I Cpg 295/2012
VSL0076561
SZ-1 člen 24, 24/4, 24/5. OZ člen 1019.
obratovalni stroški – najemno stanovanje - subsidiarna odgovornost lastnika stanovanja – subsidiarno poroštvo – učinek plombe
Subsidiarna odgovornost lastnika za plačilo obratovalnih stroškov najemnega stanovanja ima pravno naravo subsidiarnega poroštva. Za aktiviranje subsidarnega poroštva tožene stranke bi zadostovalo že, če se najemnik na pisno zahtevo tožeče stranke v razumnem roku ne bi odzval.
VSL sodba II Cp 3631/2012
VSL0073036
SZ-1 člen 30, 182, 182/1. ZPP člen 180, 180/1, 452, 453.
stroški upravljanja in obratovanja večstanovanjske stavbe – sklepčnost tožbenega zahtevka – pomanjkljiva trditvena podlaga – ključ delitve stroškov – spor majhne vrednosti – število pripravljalnih vlog
Tožeča stranka ni uspela dokazati, kakšen je bil v pogodbi o upravljanju dogovorjen ključ delitve stroškov, zato je pravilna odločitev o zavrnitvi tožbenega zahtevka.
VSL sodba II Cp 2667/2012
VSL0073037
SPZ člen 119.
rezervni sklad – plačevanje sredstev v rezervni sklad – dolžnost etažnega lastnika
Ker je tožena stranka lastnik stanovanja, je kot etažni lastnik dolžan plačevati v rezervni sklad.
VSL sklep I Cp 419/2013
VSL0071506
ZST-1 člen 13.
obročno plačilo sodnih taks – pravočasnost predloga za obročno plačilo sodnih taks
Glede na to, da predlog za oprostitev, odlog ali obročno plačilo sodne takse učinkuje od dne, ko je na sodišču vložen predlog, toženec s takšnim (poznim) predlogom ne more več doseči (delne) oprostitve plačila sodne takse za pritožbo. Sodišče prve stopnje je zato ravnalo pravilno, ko je predlog kot prepoznega zavrglo.
VSL sklep I Kp 65953/2012 -
VSL0023266
ZSKDČEU člen 22, 22/7, 23, 23/2, 23/6, 23/7. ZKP člen 201, 201/1, 201/1-1, 207, 207/2.	URS člen 22.
evropski nalog za prijetje in predajo - izročitev zahtevane osebe - pripor - predlog za podaljšanje pripora s strani preiskovalnega sodnika
Pripor zahtevani osebi lahko podaljša senat tudi v kolikor predlog poda preiskovalni sodnik in ne državni tožilec. Vloga državnega tožilstva RS je v postopku izročitve zahtevane osebe na podlagi ZSKDČEU, da ščiti interese zaprošene države in je zato njegova vloga kot organa pregona omejena. Predlog za podaljšanje pripora, ki ga poda preiskovalni sodnik ni v nasprotju z Ustavo RS, saj tudi ZKP pozna izjeme, da se pripor podaljša brez predloga ODT.
VSL sklep II Cp 1237/2013
VSL0073021
ZPP člen 105a, 188, 188/3.
plačilo sodne takse – procesna predpostavka – domneva umika tožbe
Sodišče prve stopnje je postopek ustavilo, ker tožeča stranka niti ob vložitvi tožbe niti v roku, ki ga je sodišče postavilo s plačilnim nalogom, takse ni plačala.
VSL sodba I Cp 2853/2012
VSL0073027
ZPP člen 224, 224/1, 339, 339/2, 339/2-8, 458, 458/1.
spor majhne vrednosti – pritožbeni razlogi – nepravilna vročitev tožbe – vročitev poziva na vložitev odgovora na tožbo – vročilnica kot javna listina – dokazna moč javne listine – vsebina pošiljke
Če je bila morebiti v ovojnici vložena res samo tožba, bi morala za takšno svojo trditev ponuditi tehtnejši dokaz kot zgolj svojo izpoved, upoštevaje dokazno moč javne listine. Predvsem pa bi morala nemudoma obvestiti sodišče kot pošiljatelja, da v ovojnici sodne pošiljke ni bilo vseh listin, ki so bile navedene kot vsebina pošiljke.
VSL sodba I Cpg 288/2012
VSL0076569
SPZ člen 129, 157. OZ člen 753, 753/2.
zastavna pravica na premičninah – zakonita zastavna pravica – pridržna pravica - spor majhne vrednosti
Z zastavno pravico se lahko zavarujejo nezapadle terjatve. Upnik je upravičen do povrnitve potrebnih stroškov hrambe zastavljenega blaga. Za uveljavitev (pogodbene ali zakonite) zastavne pravice ni pomembno, da je pogodba v času, ko jo je tožeča stranka uveljavila, že prenehala veljati, pač pa, ali je imela tožeča stranka v času, ko jo je uveljavila, (lahko tudi nezapadlo) terjatev (iz skladiščne pogodbe) do tožene stranke in ali je imela v posesti blago tožene stranke, ki je bilo skladiščeno po tej pogodbi.
VSL sklep II Ip 1589/2013
VSL0077421
ZIZ člen 189, 189/4, 189/5, 200a, 200b, 208, 208/1. ZPP člen 343, 343/4.
sklep o domiku – izjava kupca o povezanosti z upnikom – presoja izjave kupca o povezanosti z upnikom – sklep o poplačilu – pravni interes za pritožbo
Izjava ponudnika v skladu z 200.a in 200.b členom ZIZ ni pogoj za domik nepremičnine in je tudi ni treba posebej navajati v sklepu o domiku, učinkuje šele ob poplačilu terjatve, saj o njeni resničnosti odloči sodišče s sklepom o poplačilu.
VSL sklep EPVDp 70/2013
VSL0066051
ZP-1 člen 4, 22, 22/3, 44, 202č, 202č/4. ZIKS-1 člen 138.
odločanje in izdaja sklepa o prenehanju veljavnosti vozniškega dovoljenja – izpodbijanje posameznih sankcij za prekrške
Storilec v pritožbi zoper sklep o prenehanju veljavnosti vozniškega dovoljenja ne more izpodbijati odločitve o posameznih sankcijah. Napačno upoštevanje kazenskih točk in plačilnega naloga ni vplivalo na pravilnost sklepa o prenehanju veljavnosti vozniškega dovoljenja.
VSL sklep PRp 347/2013
VSL0066053
ZP-1 člen 57, 57/3, 61, 61/3.
plačilni nalog – umik zahteve za sodno varstvo - izostanek z naroka
Izostanek z naroka za zaslišanje storilca je upravičen le, če ga kot takega oceni sodišče na podlagi predloženih dokazil. Storilec, ki je vložil zahtevo za sodno varstvo, mora plačati globo v celoti (ne le polovico).

References: sodišče 
 Sodišče 
 sodišče 
 Sodišče 
 ZKP 
 ZKP 

Sodišče 
 sodišče 
 sodišče 
 sodišče 
 sodišče